**ANEXA 9**

**SERVICII ŞI ACTIVITĂŢI DE INVESTIŢII SI/SAU CONEXE PE PIEŢELE EXTERNE DE CAPITAL**

Prezenta anexă reprezintă un act adiţional la contractul de servicii de investiţii financiare încheiat între **S.S.I.F Blue Rock Financial Services S.A**., în calitate de **Intermediar şi dl/dna**:

**\_\_\_\_\_\_\_\_\_\_\_\_\_\_\_**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

în calitate de **Client** şi conţine prevederi referitoare la servicii şi activităţi de investiţii şi/sau activităţi conexe pe pieţe externe de capital la care Intermediarul oferă acces.

1. Serviciile şi activităţile de investiţii şi/sau serviciile conexe pe pieţe externe se desfăşoară de către Intermediar prin intermediul uneia sau mai multor firme de investiţii autorizate si supravegheate de o autoritate de supraveghere , cu care Intermediarul a încheiat un acord în vederea transmiterii ordinelor Clienţilor spre executare sau executarea acestora. Prin semnarea prezentei Anexe, clientul a luat la cunostinta si declara ca este de acord ca S.S.I.F. **Blue Rock Financial Services S.A** are autoritate deplina poate să depoziteze instrumentele financiare pe care le deține în numele acestuia în unul sau mai multe conturi deschise la o parte terță. In cazul unor derogari ale Comisiei Europene de recunoaștere a locurilor de tranzacționare din state nemembre ale UE (cum este cazul Elveției) ca fiind eligibile pentru respectarea obligației de tranzacționare a acțiunilor prevăzute în noua directivă privind piețele instrumentelor financiare și Regulamentul (MiFID II / MiFIR), BRFS poate incheia acorduri cu institutii de credit din aceste state.

2. Firma de investiţii respectivă are acces pe o piaţa reglementată, pe un SMT, SOT sau tranzacţiile se pot efectua în afara unei pieţe reglementate, în conformitate cu uzanţele specifice locului de tranzacţionare, *numai în cazul în care Clientul si-a dat acordul pentru executarea ordinelor sale în afara unei pieţe reglementate.* De asemenea, firma de investiţii poate să direcţioneze ordinul de tranzacţionare către o altă firmă de investiţii sau către un operator independent un formator de piaţa, OTC sau un alt furnizor de lichiditate pentru a fi executat în conformitate cu politica sa de executare a ordinelor clienţilor.

3. Compensarea şi decontarea tranzacţiilor se efectuează prin firma de investiţii sau printr-un custode global/agent custode, autorizat într-unul din statele membre ale Uniunii Europene, care compensează şi decontează tranzacţiile pe pieţe externe şi păstrează instrumentele financiare şi numerarul Clienţilor în custodie în numele S.S.I.F Blue Rock Financial Services S.A, în conturi localizate în afara României. În condiţiile impuse de cadrul juridic aplicabil pe pieţe externe, Intermediarul poate înregistra şi deţine instrumentele financiare ale Clientului într-un cont global la un custode global sau alt custode aflat în legătura cu acesta din afara României, în numele său. In contul global se pot cumula deţinerile Clienţilor si ale Intermediarului, după caz.

4. Instrumentele financiare care se tranzacţionează pe pieţe externe pot forma obiectul unor drepturi speciale în favoarea terţilor, în conformitate cu cadrul juridic aplicabil lor. Tranzacţiile pot fi compensate si decontate şi printr-un depozitar central, în cazul în care S.S.I.F Blue Rock Financial Services S.A are un cont deschis la un astfel de depozitar central. Acesta poate ţine şi custodia instrumentelor financiare.

5. Clientul declară că a fost informat că legislaţia aplicabilă pe pieţele externe poate conţine reguli diferite, sau chiar măsuri mai reduse de protejare a investitorilor.

6. Serviciile se desfăşoară de către Intermediar prin intermediul mijloacelor de comunicare la distanţă, precum acces de la distanţă la un sistem computerizat de introducere a ordinelor, de obţinere a confirmărilor de tranzacţii, de compensare şi decontare a tranzacţiilor precum şi de acces la extrasul de cont şi a situaţiei portofoliului Clientului, instrumente financiare şi numerar.

Datorită acestui fapt pot apărea disfuncționalități, întreruperi ale sistemului şi a conexiunii, care nu sunt sub controlul Intermediarului sau a celorlalte firme de investiţii, care asigură accesul. Prin urmare, Intermediarul si firmele de investiţii nu vor fi ţinute răspunzător de nici un fel de pierderi, prejudicii, datorate disfuncţionalităţii folosirii mijloacelor de comunicare la distanţă.

7. Veniturile obţinute din vânzarea instrumentelor financiare sunt impozitate diferit în diferitele jurisdicţii, pot fi de asemenea impozitate prin reţinere la sursă, de asemenea pot exista alte taxe suplimentare aplicabile tranzacţiilor sau deţinerii de instrumente financiare. Clientul este singurul răspunzător cu privire la declararea acestor venituri, la plata impozitului aferent venitului obţinut din tranzacţii pe pieţele externe, precum şi la plata eventualelor taxe suplimentare. In acest sens, Clientul trebuie să solicite consultanţă specializată de la o altă entitate.

8. Tranzacţiile pe pieţele externe se efectuează numai la ordinul Clientului, „execution only”, în conformitate cu instrucţiunile acestuia, sub condiţia conformităţii lor cu cadrul juridic aplicabil pieţei externe.

9. Tranzacţiile cu anumite instrumente financiare pe pieţele externe din ţările pentru care exista o notificare în vederea desfăşurării activităţii transfrontaliere se pot efectua direct de către Intermediar în afara pieţelor reglementate , a unui SMT sau SOT ori a unui alt loc de tranzacţionare, în contraparte cu alţi intermediari autorizaţi pe pieţele reglementate/ SMT/SOT/alt loc de tranzacţionare, în cazul în care Intermediarul este membru al acestor locuri de tranzactionare din ţările respective, sau in contraparte cu insasi S.S.I.F. Blue Rock Financial Services S.A. ori cu alti clienti ai acesteia,. Prin semnarea prezentului document, Clientul declara ca este de acord cu aceasta modalitate de executare a ordinelor sale in afara pieţelor reglementate sau a unui SMT sau SOT ori a unui loc de tranzacţionare.

CLIENT S.S.I.F Blue Rock Financial Services S.A

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Nume şi prenume) (Nume şi prenume Broker/Agent Delegat)

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Semnătură Client) (Semnătură)

Data \_\_\_\_\_\_\_\_\_\_\_\_\_\_\_\_\_ Data \_\_\_\_\_\_\_\_\_\_\_\_\_\_\_\_\_